LidanRubinov/Halacha-QA huggingface dataset:
שאלה: לימודי משפטים לנשים: האם מותר לנשים ללמוד משפטים באוניברסיטה מכללה? האם אין הלימודים סותרים את המשפט העברי של התורה? האם ראוי שאישה תעבוד כעורכת דין?
תשובה: במכללה של בנות אין מניעה ללמוד משפטים. עורך דין שעוסק בחוזים ואינו מייצג אנשים במשפט אין בזה צד של איסור. אשה יכולה לעבוד כיועצת משפטית בחברה. כל עבודת נשים וגברים במקום מעורב יש בה קושי ואין הבדל גדול בין מקצוע זה למקצוע אחר. צריך בכל מקום לשמור על גבולות נכונים בקשר בין אנשים לנשים. כמובן, טוב לבחור מקצוע שבו אשה יכולה לשמור על צניעות של כל כבודה של בת מלך פנימה. תשובת הרב יעקב אריאל
שאלה: טבילת כלים בשלג: האם מותר לטבול כלים בשלג, אם מותר, באיזה אופן עושים זאת?
תשובה: בשעת הדחק מותר להטביל כלי זכוכית בשלג במקום שבו מכונסים 40 סאה של שלג, בתנאי שהשלג נוגע בכל צדדי הכלי בלי שישנם רווחים בין השלג לחלקים שונים של הכלי. הרב שמואל הולשטיין
שאלה: תאוות אכילה: יש לי בעיה שאני מתמודדת איתה כבר כמה שנים, והיא שיש לי תאווה גדולה לאוכל ממש, גרגרנות, ואני לא מצליחה להיפטר ממנה. לצערי היא מפריעה לעבודת השם שלי כי בתקופות בהן אין לי שליטה עליה גם קשה לי להתפלל וודאי שלברך ברכת המזון וברכות הנהנין כי אני מרגישה שהאוכל הוא כמו אויב שלי. אני ממש מנסה לעבוד על המידות ולתקן אבל כאן אני מרגישה שהיצר שולט בי ומכריע אותי בכל פעם מחדש. אני מבינה שכנראה כאן התיקון שלי, אך איך אפשר להתמודד ולהתגבר על כך? אשמח לכל עצה.
תשובה: היצר תוקף אותנו כשאנו לא מרוכזים וכשאין לנו תוכנית ברורה. את צריכה בכל יום בבוקר לקבוע לעצמך מה התפריט שלך ואיפה את אוכלת אותו. את יכולה להרשות לעצמך חריגה אחת ביום. על כל חריגה, מעבר למה שסיכמת, את יכולה לקבוע לעצמך עונש. למשל על כל חריגה את אוכלת שקית מלח או על כל אכילה מיותרת את משלמת סכום לצדקה וכד'.
שאלה: ריקון מי נטילת ידיים בשבת: האם מותר לרוקן את הכלי של מי נטילת ידים של הבוקר בשבת?
תשובה: מותר לרוקנם משום שהרבה פוסקים סוברים שאינם נחשבים מוקצה כלל, ואף לסוברים שנחשבים מוקצה, בדרך כלל יש חשש שישפכו או שרגילים לשהות בחדר זה ואז מותר לטלטלם כדין גרף של רעי. כמו כן, אם הנטלה נמצאת בתוך הקערה לדעת כולם אין בעיה של טלטול מצד מוקצה. (מקורות: באור הלכה סימן שלח סעיף ה ד"ה אסור  שלמי יהודה פרק י אות יג). הרב יאיר וסרטיל
שאלה: מורה בכיתת בנים: האם אפשר לבנים להיות בשיעור בבית ספר שאשה מעבירה?
תשובה: אם האשה מבוגרת והילדים צעירים ואין ההופעה של האשה גורמת לשום מחשבות לא טובות אין בזה איסור. כמובן, עדיף שיהיה מורה גבר לבנים אך אם אין מורה אין בזה איסור.
שאלה: לקפוץ על השמינית: מה כבוד הרב חושב על האפשרות לדלג על י"ב ולהשלים את כל הבגרויות בי"א, ובמקום השמינית ללכת לישיבה גבוהה?
תשובה: מי שמוכשר ויכול לגמור את כל הבגרות בלי כל שאריות בכתה י"א. טוב שיעשה זאת ויוכל להקדים את הליכתו לישיבה גבוהה שכולה קודש. אך בכל זאת נכון לשמוע מה דעת הר"מ שלו בישיבה הוא לומד, כי עצה זו שאמרתי לא מתאימה לכל אחד.
שאלה: דין אוכל שנפל על כיריים: האם זה נכון שכל מאכל (חם) שנופל לכירים נטרף, הרי זה כבר שרוף?
תשובה: לא, זה רק אם נפל משהו חם ובכיריים היה דבר טרף, אבל בדרך כלל לא ברור שהיה שם דבר טרף.
שאלה: צביעות ב"הריני מוחל"?: האם עניין המחילה לכל שאומרים לפני קריאת שמע שעל המיטה חייב להיות אמיתי? הרי לפעמים יש אדם שממש עשה דבר רע, ואינני מעוניין לסלוח לו על מעשהו, אם כן, כיצד ראוי לנהוג באמירת "הריני מוחל"?
תשובה: לאלו שאי אפשר לסלוח, הדין לא אומר שצריך לסלוח לו. מה שכתוב קודם קריאת שמע, זה מידת חסידות, מי שבאמת פגע בך ולא ביקש ממך סליחה, אינך חייב לסלוח לו.
שאלה: עשיית קידוש בשבת ללא אכילת מזונות כלל - איסור?: אני מתפלל בשבת בבוקר במניין מוקדם, ושאר בני הבית מתפללים יותר מאוחר, כך שאת הסעודה מתחילים כולם יחד לאחר 11:00. ואני מעוניין עד אז ללמוד ותוך כדי לשתות תה קפה, בשביל לשמור על העירנות, אך אינני רוצה לאכול עוגות (מטעמי דיאטה), וכן לא רוצה לשתות כמות גדולה של רביעית יין, שלא יכביד עליי בלימוד. האם מותר לעשות קידוש לעצמי מראש בידיעה שלא אוכל כזית מזונות, ואז אעשה שוב קידוש עם כל בני המשפחה בסעודה העיקרית או שאולי אם אינני יוצא ידי חובה בקידושי הראשון, ובעצם יתברר למפרע שאכלתי בלי קידוש?
תשובה: אין קידוש אלא במקום סעודה. רביעית נוספת של מיץ ענבים לא תכביד עליך.
שאלה: שאלות לגבי הספר על אוטיסטים: לאחרונה פורסם ספר "דניאל", המספר על אוטיסט. וראיתי במודעת פרסום שלפעמים מגיע לעולם ילד אוטיסט, אך דווקא בגלל שהיכולות הגופניות שלו מוגבלות - הוא מחובר יותר לעולם העליון. א. האם אכן יש יותר כוח רוחני לאוטיסטים על פני אנשים רגילים? ב. האם נכונה הטענה שיש להם כוחות לתקשר? ג. מדוע ברא רבש"ע אנשים כאלו? שהרי הרבה יעודים ומצוות נמנעים מהם, כמו ללמוד תורה, להקים בית ולהתחתן וכו?
תשובה: לא הוכח שיש כח רוחני לאוטיסטים יותר מאנשים רגילים. יש השערות כאלה אך הם בגדר השערות בלבד. ויש אומרים שאין כל ממש בהשערות אלו. גבהו דרכי ד' מדרכינו ומחשבותיו ממחשבותינו ואין אנו יודעים לענות מדוע ברא ד' אנשים עם חסרונות שונים אך מאמינים אנו באמונה שלמה שכל מה שעושה ד' הוא בחכמה ולטובה.
שאלה: מדוע האדם זקוק להערכה: בפרשת כי תשא אנו מוצאים שה, עפ"י ח, אומר למשה יישר כחך על ששיברת את הלוחות. האם ניתן לומר שמשה רבינו, איש הא-להים, זקוק להערכה, הרי הוא עושה את הדברים מפני האמת? ובכלל, האם אין תלותיות לאדם בכך שכאשר מעריכים אותו ומעניקים לו תשומת-לב רק אז הוא יותר מקבל מוטיבציה וכוחות לפעול, כלומר, האדם מצד האמת היה אמור לעשות את הטוב מבלי שום קבלת "פידבקים" מן הסביבה?
תשובה: הרב באורות הקודש מבאר שיש שתי מדרגות בין בני אדם. יש כאלו שצריכים להעזר בסביבה בכדי לתקן את המידות שלהם. אדם שיש לו חולשה במידת העצבות והוא במצב של עצבות צריך להשתמש בחברה ככלי שנותן לו הערכה. אדם שיש לו גאווה צריך להשתמש בחברה ככלי לשבירת הגאווה שלו. אולם יש מדרגה עליונה יותר שקורא לה הרב מידת ההשתוות. במדרגה עליונה מעין זו האדם לא מושפע מהחברה ויש לו חוט שידרה פנימי אישי שמכוח הוא ניזון.
שאלה: בית : אני ובעלי נשואים 10 שנים, ולנו 3 ילדים 9,6,4 בשנתיים האחרונות לא הצלחנו לנהל שיחה הכי פשוטה שתיהיה, בעלי עזב לפני 7 חודשים את הבית ל-3 חודשים ולאחר מכן חזר ל-4 חודשים ניסיתי בכל מאודי להשלים עם הוריו, והצעתי ללכת ליעוץ נישואין אבל הוא בשלו, היינו מאוד מאושרים 8 שנים אבל תמיד רבץ עלינו ההתערבות של הוריו שמנסים בכל דרך להחריב את בתי.(לא עירבנו שום גורם חיצוני לא עו"ד ולא בית דין רבני) לפני כ 3 שבועות עזב בעלי את הבית לבית אימו, מניסיון אני יודעת שגם הפעם הוא ישאיר אותי עם החובות ומבלי לדאוג למזונותיי, לא ניראה לי שכל פעם אחרי מריבה סוערת הוא יעזוב לבית אימו, אני לא רוצה להיות גרושה אבל לא רוצה להתחיל הליך שיפגע בו ובי מה עלי לעשות הוריו לא עונים לי, הוא לא מתייחס אליי, מה עלי לעשות?
תשובה: גם אם הוא לא מוכן ללכת ליעוץ את יכולה ללכת ליעוץ לבד. לפחות ילמדו אותך איך את מצליחה להמשיך את חייך עם מידות טובות. אם את תצליחי לחזור אל עצמך ולא להיות תלותית לגמרי בו יתכן שזה יאיץ את הרצון שלו לחזור אליך. אני מציע שתפני את ליעוץ.
שאלה: מעשר כספים לקרוב רחוקים: האם מותר לקנות מכספי מעשר סידור לחבר חילוני המעוניין להתקרב מעט ליהדות?
תשובה: כן.
שאלה: הטמנה בשבת: אני מבין כי באיסור הטמנה אסור לי בשבת לקחת סיר שהורד מהפלטה ולעטוף אותו בבגדים מכל הכיוונים. אינני מבין מה ההגיון בדבר, הרי אף אם יש חשש שארתיח את הקדרה מחדש - הרי זה יהיה על גבי פלטה בדרכים המותרות? אשמח אם הרב יוכל לפרט מעט יותר בענין זה.
תשובה: ח בתלמוד אסרו להטמין בשבת, אפילו בדבר "שאינו מוסיף הבל", גזירה שמא ימצא את קדירתו ריקנית וירתיח. החשש שמא יבוא ויטמין על אש גלויה. אם מחזיר למקום שהיה קודם, זה כהמשך של השימה הקודמת. אבל אם זה שימה חדשה, ח חששו שמא אדם יטעה בשוגג ויעשה דבר בלי משים, ולכן ח אסרו זאת.
שאלה: שמיטה לנשים: האם נשים חייבות במצוות השמיטה לכל ענפיה, הרי לכאורה זה מצוות עשה שהזמן גרמא?
תשובה: כבר דנו בשאלתך במנחת חינוך (מצוה פד, ס"ק א), לגבי הלאוים לכולי עלמא שנשים חייבות שהרי נשים חייבות במצוות לאו, השאלה היא רק במצוות עשה האם נשים חייבות או לא. בכול אופן, אם אנו מסבירים שמצוות שביעית היא על השדה או הפירות אם כן נשים חייבות גם כן. עיי"ש, ובמנח"ח קיב אות ג, וע"ע ילקוט יוסף עמ' קכב-קכג. בברכת התורה והארץ הרב יהודה הלוי עמיחי
שאלה: דינא דמלכותא דינא בארץ ישראל: הרב ענה על כמה שאלות שיש דינא דמלכותא דינא בארץ ישראל, אבל לפי כמה פוסקים אין בכלל דינא דמלכותא דינא בארץ ישראל, ואם יש זה רק בדיני ממונות. רציתי לדעת על מי כבוד הרב הסתמך שהוא אמר שיש דינא דמלכותא דינא בא"י, ועל כל דבר?
תשובה: בדיני איסורים, דינא דמלכותא לא שייך. כל העניין של "דינא דמלכותא" הוא רק בדיני ממונות או בדיני התנהגות ציבורית של גופים ציבוריים. מי שמסתכל בפסקי דין רבניים משנות המדינה הראשונות, הם מלאים בפסקים שהסתמכו על הרמב"ם, טור, שו"ע (חו"מ ס' שס"ד), שפוסקים ששייך דינא דמלכותא דינא גם במלכות ישראל. כמובן, שכל חוק שהוא נגד התורה, אין לו תוקף, גם אם דוד המלך היה מוציא חוק כזה. אבל עניינים שבממונות, גובה המיסים, מהירות הנסיעה, רוחב הבניינים, גודלם וכו', וודאי שדינא דמלכותא דינה גם במלכות ישראל.
שאלה: מסיבה על הולדת בת בימי הספירה: האם מותר לערוך מסיבה, על הולדת בת, בימי ספירת העומר?
תשובה: אם זה לא מלווה בשירה וריקודים, אין בעיה.
שאלה: אופן אמירת הנדר: ברצוני לדעת איך נאמרת אמירת הנדר. כשאדם רוצה לנדור נדר, אם הוא לא אומר "אני אנדור נדר" וכו. זה עדיין נחשב לנדר? ואם הוא רק יאמר "אני אעשה משהו אם יקרה משהו"? אמרתי בלב שאני אתרום כסף לנזקקים ביום מסוים, האם זה נחשב נדר?
תשובה: גם כשהאדם אומר אני אעשה כך וכך ישנם מצבים שיהפך הדבר לנדר לכן ראוי תמיד להוסיף את המשפט בלי נדר. ומחשבה בלב אין בה משום נדר.
שאלה: שימוש חולין ב"פסולת" של בית-הכנסת : מסביב לארון הקודש בבית-הכנסת היה ויטראז מזכוכית. הויטראז נשבר והוחלף בחדש. האם ניתן להשתמש בזכוכיות של הויטארז הישן לשימוש חולין, (ציפוי קיר בבית)?
תשובה: הויטראז' לא שימש את ספרי התורה עצמם אלא רק תכשיט חיצוני לארון הקודש ולכן קדושתו קלה יותר והוא חלק מקדושת בית הכנסת. בית כנסת יוצא לחולין ע"י פדיון בערכו על ידי הועד המקומי, כשכל הציבור יכול להשתתף בדיון ובהצבעה. עצתי לנהוג בויטראז' כאילו היה בית כנסת.
שאלה: שבת ושינה: אני בחורה בת 23 רווקה, האם עליי להדליק נרות לפני כניסת שבת? והאם כאשר אני הולכת לישון אחרי חצות שעל המיטה אני אומרת את שם השם או לא?
תשובה: אם את נמצאת בבית הוריך אין את צריכה להדליק אבל אם את נמצאת בשבת בלעדיהם עליך להדליק (אם אין מישהו אחר שמדליק שם). לדעת הספרדים אין לברך "ברכת המפיל" לאחר חצות הלילה ולדעת האשכנזים מברכים עם שם ה'.
שאלה: ייחוד עם טכנאי מזגנים: הזמנתי טכנאי מזגנים הביתה, ובאותה השעה רק אשתי תהיה בבית. אנו גרים בבית משותף (ולא בקומה האחרונה), מה לעשות כדי להנצל מאיסור ייחוד?
תשובה: אם אתה נמצא בעיר, כך שמבחינת אשתך ישנו איזשהו סיכוי שתגיע, אזי אין בעיה של ייחוד. אם לא, יש להשאיר את הדלת פתוחה, כך שמי שעובר בבניין יוכל לראות את הנעשה בבית. הרב שמואל הולשטיין
שאלה: כמה שאלות במאבק על ארץ ישראל: 1.האם מותר לבת ללבוש חולצה (שכתוב עליה הר כהנא צדק וכ ד) בבבית,שאף אחד לא רואה אותה חוץ מהמשפחה (הקרובה)? 2.מותר לי ללכת למאחזים ולפינויים וכ ד ללא ידיעת ההורים על חשבון הלימודים?(הם לא ירשו לי ללכת או ממש ידאגו לי אם ידעו) 3.אם אעצר,עלי להזדהות או לא, ולסרב להכיר בבית המשפט?
תשובה: 1. אמנם בחוץ עדיף שבנות לא תלבשנה חולצות עם כתוביות בולטות המושכות את העין, אך בבית אין בעיה. 2. כל זמן שהוריך לא אמרו לך מפורשות לא ללכת כיון שאת עושה מצווה למען ארץ ישראל, למען המאבק והנחישות. אנו מקווים שבסופו של דבר זה ישא פרי, ועם ישראל יבין שאין לזנוח את המקומות הללו. 3. קשה לומר באופן חד משמעי, יש בנות שנוהגות כך ויש בנות שנוהגות כך, תעשי איך שאת חושבת לנכון.
שאלה: שאריות בשר הנשארות בין השיניים: אני נוהגת לנקות את שיניי עם קיסם לאחר אכילת ארוחה בשרית, אך לעיתים קרובות אני מוצאת שאריות אוכל כשעתיים שלוש לאחר הארוחה ואף בבוקר לאחר שצחצחתי שיניים. האם עליי להתחיל את ספירת שש השעות מחדש בכל פעם ששארית כזו מתגלה בפי? העניין ממש מטריד אותי כיוון שזמן הציפייה למאכל חלבי ארוך דיו ואני מתאכזבת תכופות.
תשובה: אין צורך במקרה כזה למנות מחדש שש שעות. ואם עברו כבר השש שעות, מספיק לאכול מאכל פרוה ולשתות משהו. הרב שמואל הולשטיין
שאלה: ניקוי מפת ניילון ונעליים בשבת: 1. האם מותר לנקות מפת ניילון קשיח בשבת? 2. האם מותר בשבת לנקות נעלי ילדים שהתלכלכו מבוץ וכד, וכיצד?
תשובה: 1. זה כמו עור, שלא שייך בו כביסה, ויהיה מותר. 2. זה בעיה, אפשר לגרד את זה בצורה עדינה על משהו, אך לא לגמרי לשפשף, כי לפעמים העור הוא כבר רך, ובעור רך שייכת כביסה.
שאלה: ברכת הבנים על ידי האמא: מדוע דווקא האבא מברך את בניו ובנותיו בערב שבת, האם יש איזו בעיה שהאמא תברך בנוסף לאבא אן שמא יש ענין שהאבא יברך ולא האמא?
תשובה: גם האמא יכולה לברך.
שאלה: פרודה בהליכי גירושין: 1. האם לאשה, שנמצאת בהליכי גירושין שנתיים, ופרודה למעלה משנה וחצי, מותר להכיר גברים דרך אתרי שידוכים באינטרנט? 2. האם מותר לה להכיר גברים ולשוחח בשיחות טלפון? 3. האם מותר לה להיפגש עם גברים? והכל בידיעה ברורה שרק אחרי הגט (שהיא מחכה לו מאד) היא תכניס את הקשר להילוך גבוה (אם הקשר באמת יתאים) שיביא לחתונה בסופו של דבר בע"ה. ואם הקשר לא מתאים היא תפסיק אותו ברגע שתגיע למסקנה (בלי קשר לקבלת הגט.)
תשובה: לא מומלץ, עלולה להיגרם תקלה.
שאלה: קידוש להולדת הבת: האם ניתן להמיר את המנהג של עריכת קדוש לאחר הולדת בת בנתינת צדקה או בקיום סעודת פורים רבת משתתפים, האם יש עדיפות לדבר מסוים?
תשובה: מזל טוב! ועשית כחוכמתך. באשר לסעודת פורים, אם יש חשש שזו תצא מכלל שליטה ותביא לשכרות והוללות לא מומלץ לקיימה.
שאלה: חתונה בחול המועד סוכות: אני ובן זוגי עומדים להתחתן. יש בכוונתנו לערוך חתונה דתית אורתודוכסית מצומצמת, בזמן המותר לחתונות. אך בגלל שיקולים כלכליים החלטנו לעשות את חגיגת החתונה בחול המועד סוכות (16 באוקטובר) ולערוך חופה רפורמית רק בשביל המסיבה ולא כתחליף לחתונה ברבנות. שאלתי היא האם אורחים דתיים המוזמנים לחתונה בחול המועד סוכות ימנעו מלהגיע? האם יש הבדל בין הדתיים, כאשר יש כאלו שיגיעו ויש כאלו שלא? מה המשמעות המדוייקת של תאריכים אלו? האם אסור לרקוד ולשמוח או אסור להשתתף באירוע מסוג זה?
תשובה: למה לכם לקלקל את החתונה שהיא אירוע גדול וחשוב בחיים. תעשו חתונה מצומצמת בזמן המותר כמו שאתם רוצים יום יומיים לפני סוכות. ואת המסיבה הגדולה תעשו בחול המועד סוכות, זה יהיה בתוך שבעת הימים לחתונה שעדין השמחה של החתונה האמיתית נמשכת. ואל תעשו טכס רפורמי מגוחך שאין בו ממש. שודאי ירחיק ויצער את הדתיים.
שאלה: עציץ שנשבר בשמיטה: היה שיח גדול בתוך עציץ חרס בגינה. העציץ נשבר והשורשים והאדמה עדיין בגוש צורתי. האם מותר להכניס כגוש לתוך עציץ חדש? אם כן - האם מותר להוסיף אדמה אם העציץ לא בדיוק באותו גודל? - ללא שום פעולה נראה לי שהשיח ימות.
תשובה: אפשר להכניס את כל הגוש לעציץ חדש ולהניח את העציץ על גבי פלסטיק, כך שיהא עציץ שאינו נקוב. בברכת התורה והארץ הרב יהודה הלוי עמיחי
שאלה: כלאי הכרם בשביעית: סביב גפנים שבגינה גדל שיבולת שועל. 1. האם ניתן לעקור אותו כבשנה רגילה? 2. האם חייבים להמתין עד שהזרעים שבשיבולים יהיו ניכרים או שניתן לעקור אפילו בשלב של עשב?
תשובה: יש לעקור מיד, נראה לי שאם אפשר על ידי ריסוס עדיף, ואם לא - אפשר אפילו לעקור. בברכת התורה והארץ הרב יהודה הלוי עמיחי להמשך הדיון בנושא.
שאלה: ברנפלקס - ייבוא: ברנפלקס מתוצרת חוץ. הכשר חלבי לאוכלי אבקת חלב נכרי. ברכיבים לא מופיע הרכיב חלב כלל, אבל כתובה הערה "עשוי להכיל עקבות סויה,. חלב,.". מה הדין לגבי אילו שנוהגים שלא לאכול אבקת חלב נוכרי?
תשובה: בדרך כלל כותבים "עשוי להכיל." בגלל חשש לכמות קטנה של חומר שעלולה היות מעורבת במוצר. כלומר פחות מ1 60. מכיוון שיש מתירים חלב נוכרי בימינו אתה יכול לסמוך על כך שהכמות מזערית ובטלה ברוב.
שאלה: פיג מה בצבע אדום: האם מותר ללבוש פיג מת מכנסיים או כותונת רחבה בצבע אדום בבית וגם להסתובב איתה בבית?
תשובה: כן.
שאלה: יצירת צלב נוצרי לצורכי ממכר לתיירים: ברצוני לייצר צלבי קרס לשם מכירתם לתיירים ולנוצרים בכלל, האם לי, כיהודי, מותר ליצור צלב קרס לצרכים הנ"ל (שאני רואה בו ככלום)?
תשובה: התרחק מהכיעור וכל הדומה לו.
שאלה: איסור "לא תחונם": ברצוני לדעת, מהו איסור "לא תחונם"?
תשובה: ישנם שני איסורים עיקריים הקשורים בלאו של 'לא תחונם': הראשון, האיסור לתת להם 'חניה' בארץ, כלומר לא למכור להם אדמות בארץ ולא לסייע להם להשתקע בארץ. השני, לא לתת להם 'חן' כלומר לא לשבח עובדי ע"ז או את בתי התיפלה שלהם. הרב שמואל הולשטיין
שאלה: תפילין שנפלו למים: אם תפילין נופלות למים, האם הן כשרות גם אחרי שהחליפו את הקלף?
תשובה: תפילין שנפלו למים צריך למסור לסופר ירא שמים שיבדוק אותם, ואם הוא אומר לך שהם כשרות (או שהחליף את הקלף, אם צריך) מותר לך להניחם.
שאלה: פתיחה ארון הקודש בלילה ע"י אשה : האם מותר לאשה לפתוח ארון קודש ובלילה, מהסיבה שאומרת: אשה שמקבלת על עצמה איזו הנהגה טובה יכולה לפתוח ארון קודש לזיכוי הרבים? ועוד לקבל על עצמה להוריד עגילים במקומות שונים בתוך ביהכנ"ס, האם יש בסיס לדברים אלו והאם בכלל מותר הדבר?
תשובה: מעשים אלו לא היו מקובלים מעולם כזיכוי הרבים וכמעלה כל שהיא. כדי לזכות את הרבים כדאי שהאשה תקבל על עצמה להתחזק בתפילה ובמעשי חסד. הרב שמואל הולשטיין
שאלה: קניית בקבוק זכוכית מגוי: הייתי באומן והגענו למעיין שמיוחס לבעל שם טוב זיע"א. היה שם גוי שמכר בקבוקי זכוכית שמיועדים למילוי, צריך לציין, שמודבק על הבקבוק סמל מקום קבורת הבעש"ט וכן כתוב בעברית וקניתי ממנו כדי למלא מים מהמעיין. האם יש בעיה לשתות מהבקבוק מהמים?
תשובה: אם הבקבוק נועד לשימוש חד פעמי בלבד אין שום בעיה. אולם אם הוא נועד לשימוש רב פעמי הוא חייב בהטבלה (אם הוא לא הוטבל במעיין הבעש"ט), אך המים לא נאסרו וניתן לשתותם בכלי אחר. הרב שמואל הולשטיין
שאלה: ברור על מידות בשידוכים: אני בחור בן 21 לומד בישיבה לאחר צבא. התחילו להציע לי הצעות. בעקרון אני יודע מה אני רוצה אבל רק מבחינת הערכים של תורה וכו, מבחינת מידות אני לא בטוח מה אני רוצה, כי אני מאמין שכל מידה יכולה להתבטא בצורה שונה אצל כל אחד, כלומר, אם לדוגמא אומרים על מישהו שהוא מסודר זה יכול להיות שהוא אובססיבי לסדר ויכול להיות שזה קצת יותר בטעם, ואני מתלבט האם נכון לעשות כך?
תשובה: לא ברור לי מה השאלה. צריך מידות טובות. ודאי שלא טוב ששום מידה תהיה לא מתוקנת אצל האדם. אולם לכל אחד יש טעם אחר וצורך אחר באיזון בין המידות.
שאלה: קריאת תהילים: אני קוראת תהילים מדי יום כ-20 שנים. בשנים האחרונות אני קוראת מדי יום גם פרקים באופן כללי וגם פרקים עבור אנשים קרובים, כמו למשל את פרק קכח לחברות בהריון או שמנסות להיכנס להריון, את אותיות שמו של קרוב מפרק קי"ט, פרקים לזיווג של מישהו וכולי. בסה"כ חוץ מהפרקים של היום בחודש אני קוראת עוד כ-10 פרקים קבועים. לכל אחד אני קובעת מראש כמה זמן אקרא (עד שתלד.). שאלתי היא האם אני חייבת להמשיך ולהתמיד בכך גם אם קצת נשחקתי? יש לי אדם קרוב שאני קוראת עבורו פרקים לזיווג כבר כמה שנים והוא עדיין רווק. האמת היא שכל יתר הבקשות שלי התקבלו בסופו של דבר ורק זה מתעכב.
תשובה: ראשית תבורכי על טוב ליבך. ואם קשה עליך הדבר להתמיד בקריאת תהילים, את יכולה לעשות התרת נדרים ולחדול מכך, וטוב שמ"מ תמשיכי לקרוא מעט בכל יום.
שאלה: דתי באימון כושר: אני סוכרתי יותר מעשור (בשנות סוף השלושים לחיי) ולאחרונה החלתי להתאמן אימוני כושר גופני הכוללים: קראטה, ג ודו, אגרוף ועוד. האימון מתבצע בקבוצת גברים בלבד במתנ"ס הקהילתי. האימון עוזר לי רבות במאזן הסוכר ומשפר את כושרי ותנועותיי ומקנה לי סיפוק רב. האם בזמן זה, לא עדיף לנסות ללמוד מעט דברי תורה באופן עצמאי, האם אין בכך ביטול תורה? האם אין בזה איסור לבצע אימוני כושר מסוג זה? האם ראוי ששאר המשתתפים באימון יראו אדם חובש כיפה ואולי ילגלגו בליבם?
תשובה: אם האימון הגופני מחזק את הבריאות שלך, אתה יכול להמשיך להתאמן. ואף יש בזה מצוה לשמור על הבריאות. אין בזה משום ביטול תורה. אני מניח שאתה קובע עיתים לתורה. ואולי אדרבא על ידי חיזוק הבריאות תוכל ללמוד יותר טוב. אין איסור לבצע אימוני כושר כאלו. כיוון שאתה עושה דבר נכון שאתה מתאמן אין אתה צריך לחשוב שאחרים ילגלגו. אדרבא הם דווקא יעריכו אותך שאתה יודע לשמור על בריאותך. חזק ואמץ שתיהיה בריא בעזרת ד'.
שאלה: תפילה עד תאריך מסויים: האם מותר לנקוב בתאריך מסויים שעד אז אני רוצה שתפלתי תתקיים, למשל-" אנא ה תמציא לי את הזיווג המיועד לי עד א ניסן השנה "? והאם מותר לבקש שבקשתי תתקיים עוד השנה (בלי לנקוב בתאריך ספציפי)?
תשובה: לא. בתפילה אדם פונה לה' שהוא כל יכול ומבקש את עזרתו. האדם תלוי כולו בה' ולכן הכתבת תנאים כלפי שמים היא פגיעה בסמכותו של ה' כיוצר העולם ומנהיגו.
שאלה: שעת הנחת תפילין: לא הצלחתי להבין באיזה שעה יש להניח תפילין. האם יש שעה ספציפית שזה צריך להעשות או פרק זמן מסוים, מזריחה עד שעות הצהריים, למשל?
תשובה: זמן הנחת תפילין מתחיל קצת לפני נץ החמה (הזמן נמצא בלוחות זמנים ומשתנה בכל יום לפי שעת זריחת השמש) ונמשך כל היום. בעבר, כשאנשים יכלו לשמור על עצמם בנקיות, הניחו תפילין כל היום אבל כיום רוב האנשים מניחים תפילין בשעת תפילת שחרית בלבד. יש להקפיד לקרוא קריאת שמע עם תפילין. מי שלא הניח בתפילה יניח תפילין עד לשקיעת החמה.
שאלה: בעיות כלכליות והוצאות שבת: תמיד מגיל קטן לימדו אותי, שאם מוציאים כסף לשבת זה חוזר בגדול, ואצלנו ברוך ה יש עונג שבת רציני בבית. אבל המצב הכלכלי לא משהו. ועלתה בי השאלה, מה לא ר, איפה הבעיה, מה צריך לעשות?
תשובה: לא סומכים על הנס, ח אומרים "עשה שבתך חול ואל תצטרך לבריות". ח אומרים שאדם שמוציא הוצאות, ועושה את מכלול ההוצאות במשך השנה, לא יקפיד מדי לא להוציא בשביל שבת מחשש שמא זה יחסר לו, מה שהוקצב לו מראש השנה זה חוץ מהוצאות שבתות. אבל זה לא אומר שמיד תהיה ברכה, ותיכף תזכה בשפע. צריך להשתדל ולהוציא בשביל שבת, אבל אם קשה לך, אתה מצידך אל תיזום הוצאות מרובות. יש הבטחה אלוקית, אבל לא תמיד אדם זוכה לקבל אותה, זה גם תלוי בחישובים אחרים. צריך לכלכל את המעשים, ולא ללכת בעניים עצומות ולסמוך על הנס.
שאלה: הברכה על גרעינים: איזה ברכה מברכים על גרעינים, ובפרט גרעיני אבטיח?
תשובה: בורא פרי אדמה. לכתחילה כדאי שלפני הברכה יהיו כמה גרעינים מפוצחים כדי שניתן יהיה לאוכלם אחרי הברכה מיד ללא הפסק. הרב שמואל הולשטיין
שאלה: אשה בהליכי גירושין: 1. האם לאשה, שנמצאת בהליכי גירושין, ופרודה למעלה משנה, מותר להכיר גברים דרך אתרי שידוכים באינטרנט? 2. האם מותר לה להכיר גברים ולשוחח בשיחות טלפון? 3. האם מותר לה להיפגש עם גברים? כמובן שמדובר רק בגברים יראי שמים, תלמידי ישיבות, והכל בידיעה ברורה שרק אחרי הגט (שהיא מחכה לו מאד) היא תכניס את הקשר להילוך גבוה (אם הקשר באמת יתאים) שיביא לחתונה בסופו של דבר בע"ה. ואם הקשר לא מתאים היא תפסיק אותו ברגע שתגיע למסקנה (בלי קשר לקבלת הגט).
תשובה: לא, רק לאחר הגרושין הכל פתוח.
שאלה: קריאה בתורה בשני וחמישי: מה הדין לגבי קריאה בתורה בשני וחמישי לגבי מי שטרם קרא "שניים מקרא ואחד תרגום", האם יש מניעה לקרוא כש"ץ, והאם זה עולה למניין "אחד מקרא"?
תשובה: אין מניעה שיקרא בשני וחמישי בתורה לפני קריאת שמו"ת וזה יכול גם לעלות לו כקריאה. אולם לכתחילה נכון שבעל הקריאה יכין היטב את הקריאה לפני שקורא בציבור לפחות פעמיים כדי שיהיה שגור על לשונו היטב. בשני וחמישי נהגו להקל בזה אם בעל הקריאה יודע היטב את הקריאה. הרב שמואל הולשטיין
שאלה: תפלה ל המדינה: דעת הרב שיש לומר בתפלה ל המדינה "והעמד בראשה אנשי חיל יראי אלקים" במקום הנוסח הישן "ושלח אורך ואמתך לראשיה שריה ויועציה". האם לענות אמן לתפלה זו אם נאמרת בנוסח הישן. (והאם ניתן לענות אמן ולכוון רק לקטע השני "ואת אחינו כל בית ישראל פקוד נא וכו ")?
תשובה: עונים אמן על כל התפילה, ולא על כל משפט.
שאלה: מכירת רכב למי שנוסע בשבת : תושב בני ברק סירב למכור לי את מכוניתו מחשש שאסע בה בשבת. האם הייתה עמדתו מוצדקת מצד ההלכה, איך זה עולה בקנה אחד עם משנת הפרה?
תשובה: אם ספק למוכר האם הקונה יסע בשבת, מותר למכור. אם וודאי יסע הקונה בשבת, זה נקרא "מסייע לדבר עבירה" ( אין כאן "לפני עיור לא תיתן מכשול"-כי יכול לקנות גם ממקום אחר). כמו לגבי מכירה פרה החורשת בשביעית, שמותר למכור ולתלות שהוא לא יחרוש בזה, אלא ישתמש בה למטרות אחרות. ולכן, אם בטוח שהקונה יסע בשבת, זה משהו אחר, אך אם לא בטוח, מותר למכור.
שאלה: מעשר כספים לעילוי נשמה: האם כסף מירושה שמוקדש לע"נ הנפטר כגון: אזכרה, סידורים או כתיבת ספר תורה יכול להחשב מעשר כספים?
תשובה: כיון שיש בזה זיכוי הרבים ודאי אפשר לתת למען מטרות כאלה ממעשר כספים.
שאלה: לפני עיוור בבחירת מסגרת למשקפיים: אני עובד בחנות משקפיים ויש גברים (בעיקר בחורים) שמזמינים לעצמם מסגרות המעוצבות עבור נשים כשמטרתם להראות יותר יפה כפי שהם מבינים זאת. א. האם אין בזה איסור לא ילבש ואז יוצא שאני מסייע לדבר עבירה? ב. האם אני צריך להגיד להם שזה מסגרת נשים ואם לאו אני עובר על לפני עיוור (פה אפילו תרתי משמע)?
תשובה: א. אם לא ניכר בצורת המשקפיים שהם מיוחדים לאשה ומשתמשים בהם גם גברים, לא נראה לי שיש בזה איסור של לא ילבש. ואם ניכר שהמסגרת היא של נשים, צריך להימנע מכך. ב. אינך צריך לומר.
שאלה: טומאה וטהרה: 1. מתוך הספר מוסד הרב קוק פרשת תצוה דעת מקרא עמוד רמח: "הדם הנתן על קרנות המזבח מטהר את המזבח כולו. אם דם שנשפך אין בו חיים, ואם אין חיים זה טומאה, אז כיצד זה יכול לטהר? 2. עמוד רלה - "תחילה הם מתכפרים לאחר הם מתמנים ולבסוף הם מתקדשים. שלבים אלה מזכירים תהליך לטהרה לפני טבילה, האם יש קשר? 3. בקשר ל סמיכה הנחת שתי ידיים על הפר שהיא פעולה להעביר את החטאים מהאדם לבהמה. אותה פעולה לאב המברך את ילדיו בערב שבת?!
תשובה: 1. טומאה וטהרה אינם פועלים בדרך ההגיון האנושי אלא גזרת ה' יתברך, שהרי פרה אדומה מטהרת את הטמאים ומטמאת את הטהורים, וכמו שאמרו ח שגם שלמה המלך, החכם מכל אדם, לא הבין את סודה של פרה אדומה, ולכן פותחת התורה את פרשת פרה אדומה במילים: "זאת חקת התורה" - חק וגזרה ללא יכולת ההגיון האנושי להבינה. כך איני יכול להסביר לך כיצד הדם מטהר אלא רק שכך אמר הקב"ה לטהר את המזבח. 2. איני מבין איך זה מזכיר את התהליך שלפני הטבילה הרי אשה אינה מתכפרת והכהנים אינם סופרים ימי טהרה. 3. בדעת מקרא (שמות חלק ב, עמוד רכ) כותב, שעניין הסמיכה הוא כעין סמל שבעל הקרבן מתאחד עם הקרבן ומעביר אליו חלק מעצמיותו אותו הוא מקריב. גם אב המברך את בנו מתחבר ומעביר אליו את ברכתו. אולם זה יותר דומה לברכת כהנים.
שאלה: ברכות על סעודות קטנות בהריון: בחסדי ה זכיתי להריון, כעת אני די בתחילתו ו סובלת מהקאות, בחילות וכד. גיליתי שכשאני אוכלת מנות קטנות כל חצי שעה - שעה, במהלך היום כולו, במקום 3-4 ארוחות נורמליות ביום, אני מצליחה להימנע מהקשיים הנ"ל ובכך משפרת את תפקודי היומיומי - בעבודה וגם בבית. כעת אני שואלת מה דין ברכות ראשונות ואחרונות, כשאני אוכלת בהפרשי זמן כאלו, כי לא תמיד אני יודעת מתי אצטרך לאכול שוב. כל כמה זמן עלי לברך ברכות ראשונות ואחרונות? ולגבי ברכה אחרונה - האם אני יכולה לברך כשאיני בטוחה מתי אצטרך לאכול שוב, אולי בעוד חצי שעה, אולי רק בעוד שעה וחצי?
תשובה: אם את מתכוננת לאכול עוד תוך שעה ורבע בערך אינך צריכה לברך ברכה אחרונה עד שתחליטי לעשות הפסקה ארוכה יותר.
שאלה: גודל חוטי הציצית: חוטי ציצית שנקרעו, מהו הגודל המינימלי שצריך להישאר בהם כדי שהציצית תהיה כשרה, הן לחלק של הכריכות והן לחלק של החוטים?
תשובה: אורך חוטי הציצית בסך הכל צריך להיות לפחות 24 ס"מ. ואם לאחר קשירת החוטים נקרעו החוטים צריך שישאר לפחות שיעור שיכול להקיף את כל החוטים יחד. להרחבה בנושא זה.
שאלה: ברכת המזון על מיני מזונות : לאחר שאכלתי קוראסון התחלתי בטעות לברך ברכת המזון, ונזכרתי בסוף הברכה הראשונה. התלבטתי האם להפסיק ולברך מעין שלוש או לגמור את ברכת-המזון ולצאת בדיעבד. בסופו של דבר החלטתי לסיים את ברכת המזון. האם נהגתי כראוי?
תשובה: לפי המשנה ברורה, נהגת כשורה.